section_heading: Glazba
paragraph_text: Kao gitarist, Depp je snimio solo album, svirao slide gitaru na pjesmi Oasisa "Fade In-Out" (s albuma Be Here Now iz 1997.), kao i na "Fade Away (Warchild Version)" (B-strani pjesme "Don't Go Away"). Osim toga, svirao je akustičnu gitaru u filmu Čokolada i na soundtracku za film Bilo jednom u Meksiku. Prijatelj je sa Shaneom MacGowanom iz The Pougesa, a svirao je na njegovu prvom solo albumu. Osim toga, bio je član grupe P gdje je svirao s pjevačem Butthole Surfersa Gibbyjem Haynesom i basistom Red Hot Chili Peppersa Fleom. Pojavio se u videospotu Toma Pettyja & The Heartbreakersa "Into the Great Wide Open".